《杂诗 其二》
明代·刘鸿渐

园林霜雪后，万物蔼春阳。芳茸绿渐深，嘉荫翠滋长。

茁者日以绿，韶华焉久尝。二曜经天涂，驱驰不敢康。

天行有常便，努力安可忘。方刚当爱惜，吾衰亦慨慷。

作者简介：刘鸿渐，字绍嘉。东莞人。明神宗万历时人。理学家，学者称磐石先生。尝六中副车，年八十七卒。有《易说》、《兰轩诗文集》、《汇雅》、《省劝录》诸书。民国张其淦《东莞诗录》卷一八有传。